【戰況R7】姚本輝話綠色好威熟透可即食！
2024年05月22日 22:08
東網電視
更多新聞短片
今日真係大利前置貼欄馬，姚本輝馬房「綠色好威」今仗初出配潘明輝，早段守貼欄第2位，直路愈騎愈有，一出即勝，跑法與廄侶兼同父馬「有鴻利」幾乎一樣，但似乎質素仲要高好多。今場跑第2名為潘頓大熱門「美麗第一」，霍宏聲「武千帥」跑第3，第4名為班德禮「巴薩諾瓦」。
賽後，姚本輝話「綠色好威」已經成熟，初出谷草抽到1檔幫助好大，今次都係做返本分贏馬。由於「綠色好威」轉彎冇問題，所以初出揀谷草上陣，今場末段都受鞭，暫時跑住1000米先，日後會扳上1200米，相信隻馬可站穩三班。
第7場賽果：11-1-8-7
二重彩賽果：11-1(最後賠率42)